CELEX: 62016TN0203
Language: el
Date: 2016-05-02 00:00:00
Title: Υπόθεση T-203/16: Προσφυγή της 2ας Μαΐου 2016 – Brancheforening for Regulerkraft i Danmark κατά Επιτροπής

27.6.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 232/29
            
         Προσφυγή της 2ας Μαΐου 2016 – Brancheforening for Regulerkraft i Danmark κατά Επιτροπής
   (Υπόθεση T-203/16)
   (2016/C 232/37)
   Γλώσσα διαδικασίας: η δανική
   
      Διάδικοι
   
   
      Προσφεύγουσα: Brancheforening for Regulerkraft i Danmark (Ikast, Δανία) (εκπρόσωπος: N. Gade, δικηγόρος)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να διαπιστώσει ότι η Επιτροπή παρέβη το άρθρο 265 ΣΛΕΕ, παρά την απαίτηση του εν λόγω άρθρου να αναλάβει ενέργειες, με τον τρόπο με τον οποίο κίνησε την επίσημη διαδικασία έρευνας σύμφωνα με το άρθρο 4, παράγραφος 4, του κανονισμού 2015/1589, και παρέλειψε, παρά την προθεσμία που τάσσει το άρθρο 9, παράγραφος 6, να εκδώσει απόφαση επί της αφορώσας κρατικές ενισχύσεις υποθέσεως SA.32699 και SA.32184 σχετικά με ενίσχυση σε προμηθευτή ηλεκτρικής ενέργειας που επηρεάζει την ρυθμισμένη αγορά ενέργειας.
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Η προσφεύγουσα υποστηρίζει ότι η Επιτροπή παρέβη το άρθρο 265 ΣΛΕΕ, αφενός, καθόσον κίνησε την επίσημη διαδικασία περί κρατικών ενισχύσεων αφού παρήλθαν 29 μήνες από την υποβολή καταγγελίας εκ μέρους της προσφεύγουσας και, αφετέρου, καθόσον εξέδωσε απόφαση επί της υποθέσεως 31 μήνες μετά την κίνηση της εν λόγω διαδικασίας.
   Περαιτέρω, η προσφεύγουσα υποστηρίζει ότι η Επιτροπή έλαβε όλες τις αναγκαίες πληροφορίες για την περάτωση της διαδικασίας κρατικών ενισχύσεων και ότι το διάστημα των 31 μηνών μπορεί να θεωρηθεί ως απολύτως επαρκές για την εξακρίβωση των κρίσιμων πραγματικών περιστατικών της υποθέσεως, ιδίως δε καθόσον η Επιτροπή αφιέρωσε τους προαναφερθέντες 29 μήνες προ της κινήσεως της επίσημης διαδικασίας έρευνας και, έως σήμερα, συνολικά πέντε έτη για την εξέταση της υποθέσεως.